REGLAMENT IV Cursa Solidària CNG4Camins 2022

El fet de participar a la **CNG4Camins By CNGranollers** en qualsevol de les distàncies**,** suposa l’acceptació total d’aquest reglament. Aquest, podrà ser modificat a mesura que s’apropa el dia de la cursa segons imprevistos aliens o interns de l’organització. Qualsevol modificació serà degudament comunicada pels diferents canals de comunicació habilitats per l’organitzador de la cursa.

# 1. Condicions de participació

* 1. Tots els participants menors d’edat tindran l’obligació de presentar una autorització del seu representant legal.
	2. Edats de participació:
* Mini 1.6km de 8 a 10 anys
* Kids 3km de 11 a 13 anys
* Speed 6km a partir de 14 anys
* Trail 14km a partir de 14 anys
	1. Els corredors assumeixen que tenen la preparació física i els coneixements tècnics adients per fer front a la cursa.
	2. Els inscrits a la prova participen de manera voluntària i sota la seva responsabilitat. Per aquest motiu, l’entitat organitzadora queda lliure de responsabilitat civil, igual que tots els patrocinadors, col·laboradors i/o resta de participants.
	3. Tots els participants hauran d’acceptar la clàusula de *Responsabilitats* a la inscripció que informa dels riscos que comporta la participació en aquesta cursa i exclou a l’organitzador de responsabilitats en cas d’accident durant la participació de la prova.
	4. Tots els participants menors d’edat hauran de signar la *Descàrrega de Responsabilitats* a la inscripció que informa dels riscos que comporta la participació en aquesta cursa i exclou a l’organitzador de responsabilitats en cas d’accident durant la participació de la prova.
	5. En inscriure’s a la prova, el corredor/a accepta tots els punts d’aquest reglament. En cas d’incomplir algunes de les normes esmentades, el participant quedarà desqualificat de manera automàtica.
	6. L’organització es reserva el dret d’excloure de la cursa a aquells participants que, per la seva conducta, dificulti el bon funcionament de la mateixa.
	7. Queda prohibida la participació amb animals.

# 2. Inscripcions i dorsal

* 1. Tots els corredors tindran l’opció d’inscriure’s a les quatre distàncies: **Mini 1,6km, Kids 3km, Speed 6k** o **Trail 14k**
	2. Els dorsals es podran recollir a les instal·lacions del Club Natació Granollers (C/Lluís Companys, 8, 08401 Granollers, Barcelona) el dia abans de la prova en horari de 16:00h a 20:00h (recomanable) o bé el mateix dia de la cursa de 8:30h a 10:00h.
	3. La inscripció a la cursa de 14km i 6km inclou: Samarreta, avituallaments en cursa i a l’arribada, dorsal amb xip, sistema de cronometratge, classificacions, servei de guarda roba i servei de dutxes (fins l’horari límit de la cursa).
	4. La inscripció a la cursa de 1,5km i 3km inclou: Samarreta, medalla, avituallament a l’arribada, dorsal, servei de guarda roba i servei de dutxes (fins l’horari límit de la cursa).
	5. Els participants s’hauran d’inscriure a la web de la prova: <https://www.cng4camins.cat>
	6. El dorsal és personal i intransferible.
	7. Un cop formalitzat el pagament no es farà cap tipus de devolució.
	8. Un cop inscrits, es podrà canviar de distància sempre i quan hi hagi places disponibles. Si el canvi és a la distància inferior, no es retornarà la diferència econòmica del cost de la inscripció. Si el canvi és a la distància superior, s’haurà d’abonar la diferència econòmica del cost de la inscripció.
	9. En cas de lesió, es podrà realitzar el canvi de nom d’una inscripció. Aquest canvi haurà d’anar acompanyat d’un justificant i totes les dades del nou participant i enviar-ho a: cng4camins@cngranollers.org
	10. No es realitzarà cap canvi de nom ni altres modificacions, tres setmanes abans de la cursa.
	11. El procés d’inscripció finalitzarà un cop omplertes totes les places o bé a la data límit d’inscripció que posa a la web.
	12. L’assegurança d’accidents és obligatòria per tots aquells corredors que no disposin de llicència federativa. En cas de no estar federat, al preu de la inscripció se li afegirà l’import de l’assegurança pertinent per aquest dia.
	13. En cas que la prova no es pugui celebrar per motius aliens a la organització, es tornarà un 50% del import de la inscripció.

# 3. Recorreguts i controls

* 1. La cursa tindrà sortida i arribada al Pavelló Esportiu de Can Bassa (Carrer de Caterina Albert, 15, 08402 Granollers, Barcelona).
	2. Els recorreguts de la **CNG4Camins By CNGranollers** transcorre per camins i corriols del municipi de Granollers, La Roca del Vallès i Vilanova del Vallès. Es prega màxim respecte per l’entorn. El corredor que no ho faci, serà desqualificat de la prova.
	3. Segons la necessitat de cada tram, el recorregut estarà marcat amb cintes plàstiques, cartells indicatius i/o personal voluntari. Serà responsabilitat de cada participant localitzar i seguir la senyalització.
	4. Alguns trams del recorregut no estaran tallats al trànsit, per tant s’hauran de respectar totes les indicacions dels organitzadors i complir el codi de circulació.
	5. És obligatori seguir tot el recorregut així com passar per tots els punts de control. El corredor que no ho faci, serà automàticament desqualificat/da
	6. El dorsal haurà d’estar visible en tot moment.
	7. A la **CNG4Camins 6k** hi haurà un control de pas a la sortida i un altre a l’arribada.
	8. A la **CNG4Camins 14k** hi haurà un control de pas a la sortida i un control a l’arribada.
	9. La cursa Speed i la Trail tindran un temps límit de 2h30min des de l’hora de sortida per finalitzar tot el recorregut. La Mini i la Kids no tindrà temps límit.
	10. La cursa Speed i la Trail disposaran d’un avituallament a meitat del recorregut compost per aigua i fruita. La Mini i la Kids el tindran a la arribada.
	11. L’organització podrà realitzar les modificacions que consideri necessàries del recorregut. Aquestes, es comunicaran a la web i les xarxes socials oficials de la cursa.
	12. Si la prova s’ha d’interrompre i/o suspendre, la classificació es determinarà segons l’ordre d’arribada al punt d’interrupció o bé de l’últim punt de control.

**4. Normativa COVID-19**

* La persona inscrita es compromet a no participar a la cursa si presenta simptomatologia compatible amb la Covid-19 (febre, tos, dificultat respiratòria, malestar, diarrea...) o amb qualsevol altre quadre infecciós.
* El participant es compromet a no participar en cas d’estar en contacte estret amb un cas positiu en els 10 dies abans de la cursa.
* El participant declara que es coneixedor, accepta i assumeix que, en la situació actual existeix un risc objectiu de contagi de covid-19, i que no responsabilitzarà a l’organització en cap cas.
* No es recomana la participació de corredors i corredores de més de 60 anys no vacunats.
* En tot cas, l’organització es reserva el dret de modificar aquestes mesures COVID per adaptar-les a la normativa i situació epidemiològica existent en el moment de la celebració de la cursa.

# 4. Horaris i dates

* 1. Les quatre curses se celebraran el 27 de Novembre del 2022.
		1. Sortida **CNG4Camins Mini 1.5km:** 09:30h
		2. Sortida **CNG4Camins Kids 3km:** 09:50h
		3. Sortida **CNG4Camins Speed 6km:** 10:30h
		4. Sortida **CNG4Camins Trail 14km:** 10:30h

# 5. Preus

|  |  |  |  |
| --- | --- | --- | --- |
| Preus | Socis(abans 01/10) | No socis(abans 01/10) | Fins el 20/11 |
| *14km* | 19€ | 21€ | 24€ |
| *6km* | 13€ | 15€ | 19€ |
| *3km* | 8€ | 10€ | 12€ |
| *1,5km* | 6€ | 8€ | 10€ |

# 6. Premis

* CNG4Camins 6k:
	+ Absolut Femení (1ra, 2na, 3ra classificada)
	+ Absolut Masculí (1r, 2n, 3r classificat)
* CNG4Camins 14k:
	+ Absolut Femení (1ra, 2na, 3ra classificada)
	+ Absolut Masculí (1r, 2n, 3r classificat)